**Құрылтайдың басты тақырыбы: Діни көшбасшылар қауіпсіз әлем үшін**

**Панельдік сессия 3 - Дін және жаһандану**

***Жаһандану мәнмәтінінде дін қауіпсіз әлемге қалайша септігін тигізеді?***

Баһаи қауымдастығының атынан бұл қысқаша жазба арқылы мен осы панельдің тақырыбы бойынша бірнеше ойларымды ұсынғым келеді: **Дін және жаһандану**, бұл Құрылтайдың басты тақырыбы шеңберінде - **Діни көшбасшылар қауіпсіз әлем үшін**. Басқаша айтқанда, **жаһандану мәнмәтінінде, неғұрлым қауіпсіз және бейбіт әлемді жақындату және жылдамдату үшін дін және діни қауымдастықтардың рөлі мен жауапкершілігі қандай**.

1. **Діни жалған нанымдардың қиратушы салдары**

Бұл мәселені қарастырудың көптеген тәсілдері бар. Олардың бірі – бұл әлем бойынша діни қауымдастықтар зардап шегіп жүрген, бірақ сондай-ақ оған үлес қосатын діни ырымшылдық мәселесінен бастау. Бұл тәсіл назар аударуға лайық, өйткені діни қауымдар бұл үшін белгілі дәрежеде жауапты, әрі соған қоса олар осы салада өзгерістер енгізе алады.

Діни жалған нанымдар адамзаттың өрлеуі мен әл-ауқатына қорқынышты кедергілер келтіреді. Мұндай нанымдар көптеген басқа нанымдармен бірге қоғамның құрылымына енеді. Шындықты елемейтін әдістерді қолдана отырып, оларды ықпал ету және насихаттау арқылы жиі ынталандырады және пайдаланады. Діни ырымшылдық фундаментализмге, фанатизмге және экстремизмге себеп болды. Баһаи Жазбалары «діни фанатизм мен жеккөрушілік – әлемді жалмап жатқан от» деп мәлімдеп, діни ырымшылдықтың салдары туралы ескертеді.

Әрбір діни қауымдастық өз тарихындағы белгілі бір сәтте жалған нанымдардан зардап шекті.

1. **Түпкілікті Құдай бірлігі және барлық діндердің бірлігі**

Баһаи ілімі Құдай бірлігі мен барлық діндердің түпкілікті бірлігін жариялайды. Баһаулла «діни сенімдер ешқашан да адамдар арасында қастық сезімін тудырмауы керек» деп мәлімдейді.

Баһаи Киелі Мәтіндерінің барлығында біз мынаны көреміз: «Тәңірлік діндер адамдар арасындағы тұтастықтың себебі және бірлік пен сүйіспеншіліктің құралы болуы керек; олар бүкіләлемдік бейбітшілікті жариялап, адамды әрбір ырымшылдықтан босатып, қуаныш пен шаттық сыйлауы тиіс, барлық адамдарға мейірімділік танытып, барлық өзгешелікті және айырмашылықты жоюы керек». Бұдан әрі: «Дін ем сияқты; егер ол ауруды асқындатса, онда оның қажеті жоқ».

Баһаилар жер бетінің халықтары, уақыт өте келе, діни ырымшылдықты әлсіретіп, ақыр соңында, оны толығымен жоятынына сенімді. Барлық адамдар ар-ождан және наным-сенім бостандығына, осы сенімдерін білдіруге құқылы, сондай-ақ басқалардың дәл осындай құқықтарын ескеруге міндетті.

Өз қауымдастығының ішінде баһаилар әр түрлі діни ортадан шыққан адамдар арасындағы дәстүрлі кедергілер мен шиеленісті жеңуге үйренуде. Осы мақсатта баһаилар екі құралға сүйенеді – диалог, басқа сөзбен айтқанда – «ақылдасып-кеңесу» және білім беру.

1. **Кеңесу өркениетті құру құралы ретінде**

Адами қарым-қатынастар жүйесін қайта қарастырудың негізгі факторы кеңесу үдерісі болып табылады.

Ақылдасып-кеңесу бүгінгі күні жиі көретін келіссөздер мен ымыралар шеңберінен шығатын шындықты іздеу деңгейін талап етеді. Бұған ағымдағы қарсыласу мәдениеті арқылы жетуге болмайды. Пікірталас, насихат және ұзақ уақыт бойы болған шынайы берілгендік жүйесі – бұның барлығы берілген жағдайдың ақиқаттылығына және әрекет етудің ең данагөй таңдауына қатысты түбегейлі зиянды.

Дербес қатысушылар өздерінің сәйкес көзқарастарының шектеулерін еңсеруге және өзінің мүдделері мен мақсаттары бар біртұтас жүйенің мүшелері ретінде әрекет етуге тырысады.

1. **Білім - надандық пен фундаментализммен күресу құралы ретінде**

Білімге бет бұрайық. Діни ырымшылдықтың түпкі себебі - надандық. Өздігінен надандық - қысымшылықтың түрі; сонымен бірге ол адамзаттың бірлігін жүзеге асыруға кедергі келтіретін соқыр нанымның тосқауылдарын күшейтеді. Білімге қол жеткізу - бұл әрбір адамның құқы. Білімді өндіру, қолдану және таратуда қатысу - әр адамның өзінің дарындары мен қабілеттеріне сай, гүлденген әлемді құруда барлығы бөлісетін жауапкершілік. Сондықтан Баһаи қауымдастығының күш-жігерінің көбісі білім беру арқылы надандықты жоюға бағытталған.

Ендеше, жақсы білім беру жүйесінің элементтеріне нені жатқызуға болады? Ең алдымен, ол, әрине, адамгершілік үлгілерді көтеріп, әділ мінез бен жақсы жүріс-тұрысты дамытуы тиіс. Екіншіден, ол барлық түрдегі - нәсілдік, жыныстық, таптық – ырымшылдықтарды жоюға бағытталуы тиіс. Үшіншіден, ол қоғамда өздерінің заңды орындарын алу үшін, өздерінің құқылары мен сондай-ақ жауапкершіліктерін қабылдау үшін балалардың - әсіресе, қыз балалар мен жастардың қабілеттерін дамытуды мақсат етуі тиіс. Төртіншіден, ол тар ұлтшылдықтың шегінен шығатын және отбасы тұтастығы мен адамзат бірлігіне сай келетін азаматтық тұжырымдамасын алға жылжытуы керек. Бесіншіден, ол адамның бойында отбасысына, туған-туыстарына, отандастарына, қауымдастығына, қоғамға, елге және күллі адамзатқа қызмет ету рухы мен тәжірибесін тудыруы тиіс.

Жақсы білім беру жүйесінің негізгі элементтеріне, онымен байланысты адамдардың дағдылары мен білімін арттырған сайын, олардың қабілеттерін дамытатын және оған қатысуға тілек білдірушілердің барлығына әрдайым ашық жүйенің элементіне айналатын болады. Бұл - Баһаи қауымдастығы бүкіл әлем бойы қалалар мен ауылдардағы балаларға арналған сабақтардан бастап, ересектерге арналған оқыту үйірмелерінен тұратын білім берудің қауымдастық күш-жігерлеріне енгізуге тырысып жатқан элементтер.

1. **Қорытынды бөлім**

Қорытындылай келе, жаһандану туралы біз білетін жалғыз нәрсе – бұл белгісіздік. Біз осы өзгеріс екпінінің бәсеңдемейтінінен және біз тап болатын қиындықтардың шынайы екенінен басқа алдымызда ненің барын білмейміз. Олай болса, қалайша біз белгісіздікке дайындаламыз? Белгісіздік сапарына қалай дайындаламыз?

Мен бізге сөмкелерімізді өте мұқият жинақтап, бірге дайындалуға кеңес берер едім. Ауа-райы мен аймақты ескере отырып, өзімізбен нені алуға болатынын мұқият іріктеуіміз керек. Егер кеңесу мен білімді өзімізбен бірге алсақ, онда біз өзіміздің және басқалардың бойындағы діни нанымдардың жоюшы күшімен күресу және сондай-ақ бізді алда күтуі мүмкін қандайда болмасын қиындықтарды бірігіп жеңу қабілетін өзімізбен бірге аламыз. Рахмет.